จักรพรรดิโชโก

จักรพรรดิโชโก (; 12 พฤษภาคม ค.ศ. 1401 – 30 สิงหาคม ค.ศ. 1428) เป็นจักรพรรดิองค์ที่ 101 แห่งราชวงศ์ญี่ปุ่น ตามธรรมเนียมการสืบราชสันตติวงศ์Imperial Household Agency (Kunaichō): 称光天皇 (101); retrieved 2013-8-28. รัชสมัยของพระองค์กินเวลาตั้งแต่ปี ค.ศ. 1412 ถึง ค.ศ. 1428Titsingh, Isaac. (1834). Annales des empereurs du japon, pp. 327–331. พระองค์สวรรคตโดยไร้รัชทายาท

 พระราชประวัติ 
จักรพรรดิโชโก มีพระนามเดิมว่า เจ้าชายมิฮิโตะ (ตอนแรกเขียนเป็น 躬仁 ต่อมาเขียนเป็น 実仁) พระองค์เป็นพระราชโอรสองค์ใหญ่ใน จักรพรรดิโกะ-โคมัตสึ จักรพรรดิองค์ที่ 100 และองค์แรกหลังจาก ยุคราชสำนักเหนือ-ใต้ พระราชมารดาของพระองค์คือ ฮิโนนิชิ โมโตโกะ (日野西資子) บุตรสาวของ ฮิโน ซูเกกูนิ (日野資国) พระองค์ไม่มีทายาท และสืบทอดราชบัลลังก์โดยพระญาติชั้นที่สามของพระองค์ จักรพรรดิโกะ-ฮานาโซโนะ พระราชปนัดดาของจักรพรรดิผู้อ้างสิทธิ์ จักรพรรดิซูโก

พระนาม โชโก (称光) เกิดจากการนำอักษรคันจิจากพระนามของจักรพรรดิองค์ที่ 48 และ 49 คือ จักรพรรดินีโชโตะกุ (称徳) และ จักรพรรดิโคนิง (光仁) มารวมกัน

จักรพรรดินีโชโตะกุ (称徳)
 ↓
 "โชโก" (称光)
↑
จักรพรรดิโคนิง (光仁)

พระราชโอรสธิดา
นางสนองพระโอษฐ์: ฟูจิวาระ (ฮิโนะ) มิตสึโกะ (藤原（日野）光子) ธิดาในฮิโนะ คัตสึมิตสึ
ไนชิ: มินาโมโตะ (อิตสึสึจิ) โทโมโกะ (源（五辻）朝子) ธิดาในอิตสึสึจิ โทโมนากะ
พระราชธิดา: (ประสูติ ค.ศ.1418)
ไนชิ: ธิดาในทากากูระ นางาฟูจิ
นางใน: อิโยะ โนะ สึโบเนะ (伊予局) ธิดาในจิเมียวอิง โมโตจิกะ
พระราชธิดา: (ประสูติ ค.ศ. 1426)
นางใน: คิอิ โนะ สึโบเนะ (紀伊局) ธิดาในคาโมะ โทโมะ

 เหตุการณ์ในพระชนม์ชีพของจักรพรรดิโชโก 
พระองค์ครองสิริราชสมบัติตั้งแต่วันที่ 5 ตุลาคม ค.ศ. 1412 จนกระทั่งพระองค์เสด็จสวรรคตเมื่อวันที่ 30 สิงหาคม ค.ศ. 1428

 5 ตุลาคม ค.ศ. 1412 (วันที่ 18 เดือน 9 ปี โอเอะ ที่ 18) : ปีที่ 30 ในรัชสมัยของ จักรพรรดิโกะ-โคะมะสึ องค์จักรพรรดิสละราชบัลลังก์ให้กับ เจ้าชายมิฮิโตะ พระชนมายุเพียง 11 พรรษาขึ้นสืบราชบัลลังก์ต่อมาTitsingh, p. 327.

โดยอดีตจักรพรรดิโกะ-โคะมะสึได้เป็น ไดโจโฮโอ (มหาธรรมราชา) กุมพระราชอำนาจไว้ตลอดรัชกาลของพระราชโอรส

 29 มกราคม ค.ศ. 1415 (วันที่ 19 เดือน 12 ปี โอเอะ ที่ 21) : ปีที่ 3 ในรัชสมัยองค์จักรพรรดิประกอบพระราชพิธีบรมราชาภิเษก ณ พระราชวังหลวงเฮอัง ขณะพระชนมายุเพียง 13 พรรษา
 30 สิงหาคม ค.ศ. 1428 (วันที่ 20 เดือน 7 ปี โชโช ที่ 1) : ปีที่ 16 ในรัชสมัยจักรพรรดิโชโกพระประชวรและสวรรคตอย่างกระทันหันโดยไร้รัชทายาทขณะมีพระชนมายุเพียง 27 พรรษา

อดีตจักรพรรดิโกะ-โคะมะสึจึงสถาปนา เจ้าชายฮิโกะฮิโตะ พระราชโอรสบุญธรรมขึ้นสืบราชบัลลังก์ต่อมาเมื่อวันที่ 7 กันยายน ค.ศ. 1428 (วันที่ 27 เดือน 7 ปี โชโช ที่ 1)

ศักราชในรัชสมัยโชโก
ศักราชในรัชสมัยของโชโกมีมากกว่าหนึ่งชื่อศักราชหรือ เน็งโง
 โอเอ  (1394–1428)
 โชโจ  (1428–1429)

 ดูเพิ่ม 
 จักรพรรดิญี่ปุ่น
 รายพระนามจักรพรรดิญี่ปุ่น

 อ้างอิง 

บรรณานุกรม

 Ponsonby-Fane, Richard Arthur Brabazon. (1959).  The Imperial House of Japan. Kyoto: Ponsonby Memorial Society. OCLC 194887
 ___________. (1962).  Studies in Shinto and Shrines. Kyoto: Ponsonby Memorial Society. 
 Titsingh, Isaac. (1834). Nihon Odai Ichiran; ou,  Annales des empereurs du Japon.  Paris: Royal Asiatic Society, Oriental Translation Fund of Great Britain and Ireland. OCLC 5850691

โชโก